**KULTŪROS IR MENO TARYBOS POSĖDŽIO**

**PROTOKOLAS**

**2021- Nr.**

Posėdžio data: 2021 m. birželio 1 d., 15:00-17:00 val.

Posėdžio vieta: Teams programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (8 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Daiva Molytė-Lukauskienė, Lietuvos rašytojų sąjungos Klaipėdos skyriaus narė, poetė;
3. Marius Tumšys, VšĮ „Projektas LT“ direktorius, režisierius;
4. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
5. Daiva Kšanienė, Klaipėdos kultūros magistrė, muzikologė;
6. Vladas Balsys, architektas;
7. Romandas Žiubrys, režisierius.
8. Kristina Jokubavičienė, menotyrininkė.

Kiti dalyviai:

Eglė Deltuvaitė, Kultūros skyriaus vedėja;

**DARBOTVARKĖ:**

1. Dėl prioritetų Kultūros ir meno projektų dalinio finansavimo konkursui 2022 m. nustatymo.
2. Dėl rašto dėl senojo Klaipėdos pašto pristatymo (Pristato K.Jakštė, M.Tumšys, N.Poškutė) ir tolesnių žingsnių.
3. Kiti aktualūs klausimai.

**SVARSTYTA 1. Dėl prioritetų Kultūros ir meno projektų dalinio finansavimo konkursui 2022 m. nustatymo.**

Kultūros skyriaus vedėja pristatė 2022 m. Kultūros ir meno projektų dalinio finansavimo konkursui ketinamų nustatyti prioritetų projektą (Kultūros skyriaus siūlymus).

|  |  |  |
| --- | --- | --- |
| 2022 M. PRIORITETAI (projektas) | | |
| **Eil. Nr.** | **Prioritetas** | **Prioriteto aprašymas** |
| 1. | **Klaipėdos kultūros ir kūrybinio sektoriaus stiprinimas** | Projektai, į kuriuos įtraukiami Klaipėdos menininkai ir kūrėjai, ypatingą dėmesį skiriant jauniesiems menininkams ir (ar) vietos organizacijų inicijuotiems ir vykdomiems projektams, kurių veiklos turi potencialą stiprinti kultūros ir kūrybinio sektoriaus gebėjimus ir konkurencingumą nacionaliniu ir tarptautiniu mastu. |
| 3. | **Miesto viešųjų erdvių (esančių ne centrinėje dalyje) įveiklinimas.** | Projektai, kurių tikslas tolygiau įveiklinti miesto viešąsias erdves esančias ne centrinėje dalyje (pvz. Poilsio parkas, Vaidilos aikštė, Sąjūdžio parkas ar pan. ) profesionalių kultūros ir meno kūrėjų sukurtomis, bendruomenei patraukliomis kultūros ir meno priemonėmis. |
| 4. | **Partnerysčių tarp kultūros ir kitų sričių skatinimas** | Projektai, į kuriuos aktyviai įtraukiami menininkai ir (ar) kultūros kūrėjai ir kurie įgyvendinami bendradarbiaujant su kitų sričių (mokslo, sveikatos, aplinkosaugos, verslo ir kt.) organizacijomis. |
| 5. | **Klaipėdos 770 metų gimtadienio minėjimas** | Projektai, kurių tikslas patraukliomis ir skirtingoms auditorijoms orientuotomis kultūros ir meno priemonėmis įprasminti ir/ar interpretuoti Klaipėdos miesto gimtadienį pristatant šį įvykį miesto, šalies ir tarptautiniuose kontekstuose. |
| 6. | **Klaipėdos krašto prijungimo prie Lietuvos 100-ečio minėjimas** | Projektai, kurių tikslas patraukliomis ir skirtingoms auditorijoms orientuotomis kultūros ir meno priemonėmis įprasminti ir/ar interpretuoti vieną svarbiausių XX a. Lietuvos istorijos įvykių, pristatant šį įvykį miesto, šalies ir tarptautiniuose kontekstuose. |

Pirmininkas pasiūlė KMT nariams diskutuoti dėl pasiūlytų prioritetų.

Marius Tumšys abejojo, kad miesto viešųjų erdvių esančių ne centrinėje dalyje įveiklinimas gali būti laikytinas prioritetu, nes ir miesto centrinė dalis dar nėra pilnai įveiklinta. Nemanė, kad tikslinga apjungti miesto gimtadienio ir Klaipėdos krašto dienos minėjimą į vieną prioritetą. Siūlė į prioritetų sąrašą įtraukti profesionalių kūrėjų skatinimą.

Daiva Kšanienė nesiūlė išskirti ne centrinės miesto dalies, pritarė profesionaliojo meno plėtotės išskyrimui, siūlė akcentuoti kultūros ir švietimo partnerystės skatinimą.

Arvydas Cesiulis manė, kad reikalingas tolygus miesto viešųjų erdvių įveiklinimas, nei kurios nors vienos dalies išskyrimas, abejojo ar verta apsibrėžti tokias plačias partnerysčių su kitomis kultūros ir meno sritimis ribas.

Daiva Molytė-Lukauskienė pažymėjo, kad verta būtų akcentuoti profesionalius kūrėjus bei švietimą.

Kristina Jokubavičienė mano, kad pirmame punkte akcentas į profesionalius kūrėjus aiškus, partnerystę su švietimo įstaigomis būtina pabrėžti, sutiko su miesto ne centrinės dalies įveiklinimo svarba, bet mano, kad reiktų akcentuoti visų miesto viešųjų erdvių įveiklinimą.

Romandas Žiubrys pažymėjo, jog būtina palikti 2023 m. prioritetą, nepritarė projektų koncentracijai ne centrinėje miesto dalyje.

**NUTARTA**:

1. **Rekomenduoti Kultūros skyriui koreguoti prioritetų formuluotes pagal pateiktas pastabas ir pristatyti pakoreguotą projektą kitame posėdyje.**

**SVARSTYTA 2. Dėl rašto dėl senojo Klaipėdos pašto pristatymo (Pristato K.Jakštė, M.Tumšys, N.Poškutė) ir tolesnių žingsnių.**

Posėdžio pirmininkas pažymėjo, kad kolegos parengė ir prieš posėdį el. paštu visiems atsiuntė rašto projektą bei paprašė KMT narių teikti pastabas.

Romandas Žiubrys pažymėjo, kad raštą reikėtų trumpinti, siūlė konkrečiai ir trumai akcentuoti siūlymus (burti darbo grupę, steigti įstaigą ar pan.)

Daiva Kšanienė pažymėjo, jog pritaria R. Žiubriui.

Jonas Genys pažymėjo, kad KMT pozicija turėtų būti aiškiau akcentuota rašte, raštas turėtų būti trumpesnis.

**NUTARTA:**

1. **Pavesti Mariui Tumšiui koreguoti raštą ir pristatyti jį kitame posėdyje arba el. paštu KMT nariams.**

Posėdis baigėsi 17:00

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė